b'\n_START_ARTICLE_\nCirkno\n_START_SECTION_\nGeografska lega\n_START_PARAGRAPH_\nOb\xc4\x8dina le\xc5\xbei v Gornji Ziljski dolini  na jugu meji z Italijo. Nad obmo\xc4\x8djem ob\xc4\x8dine se na severu dvigajo Ziljske Alpe na jugu pa Karnijske Alpe.\n_START_SECTION_\nZgodovina\n_START_PARAGRAPH_\nNa obmo\xc4\x8dju ob\xc4\x8dine je  bil \xc5\xbee v 4. stoletju pr. n. \xc5\xa1. rudni\xc5\xa1ka naselbina. Leta 15  pr. n. \xc5\xa1. so obmo\xc4\x8dje zasedli Rimljani, nakar je med dana\xc5\xa1njima naseljema Ri\xc5\xbee in Gundersheim nastalo mestece \xc2\xbbTroi Risa\xc2\xab,  pomembno za trgovino s kovinami. Mestece je bilo najverjetneje zasuto s plazom iz gore Rei\xc3\x9fkofel. _NEWLINE_Dana\xc5\xa1nji sede\xc5\xbe ob\xc4\x8dine poimenovane po glavnem kraju Cirkno, je nastal okoli farne cerkve Sv. Martina, ki jo je med leti 1070 in 1140 zgradil oglejski patriarh, ki je imel vse do 18. stoletja ordinariatske pravice iz farne cerkve Sv. Danijela.   Majhen grad Baidek, ki je v neznatnih ru\xc5\xa1evinah nad istoimenskim naseljem in je prvi\xc4\x8d v virih omenjen leta 1288, je bil sede\xc5\xbe ministerialov  gori\xc5\xa1ko-tirolskih grofov.  Na obmo\xc4\x8dju ob\xc4\x8dine se nahajata \xc5\xa1e dva plemi\xc5\xa1ka sede\xc5\xbea ali gra\xc5\xa1\xc4\x8dine in sicer Fronthurm v Ri\xc5\xbeah in Turnhof v Cirknem.  Obmo\xc4\x8dje je do leta 1525 spadalo pod  Ortenbur\xc5\xa1ko grofijo, nato pa vse do leta 1848 pod posest knezov Porcia. _NEWLINE_ _NEWLINE_Obmo\xc4\x8dje ob\xc4\x8dine je bilo med prvo svetovno vojno v neposredni bli\xc5\xbeini fronte, zato je \xc5\xa1e vedno vidno na terenu zasute strelske jarke in vojna grobi\xc5\xa1\xc4\x8da. Cirkno je leta 1997, zaradi vklju\xc4\x8denosti v ob\xc4\x8dino tudi velikih vasi Ri\xc5\xbee in Baidek, dobila pravico da nosi ime \xc2\xbbtr\xc5\xa1ka ob\xc4\x8dina\xc2\xab.\n_START_SECTION_\nPrebivalstvo\n_START_PARAGRAPH_\nPo popisu prebivalstva leta 2001 je imela ob\xc4\x8dina Cirkno 2.881 prebivalcev. 70,6\xc2\xa0% prebivalcev se je pri\xc5\xa1tevalo k rimo-katolikom, 27,7\xc2\xa0% pa evangeli\xc4\x8danom.'